b"\n_START_ARTICLE_\nHold It Against Me\n_START_SECTION_\nIstorija\n_START_PARAGRAPH_\n\xe2\x80\x9eHold It Against Me\xe2\x80\x9c autoriai yra Max Martin, Dr. Luke, Bonnie McKee ir Billboard, o dainos prodiuseriai Luke, Martin and Billboard. Pirmiau internete paplito netikri dainos \xc5\xbeod\xc5\xbeiai, kurie teig\xc4\x97, kad daina vadinsis \xe2\x80\x9eDon\xe2\x80\x99t Hold It Against Me\xe2\x80\x9c, ta\xc4\x8diau prodiuseriai ir \xc4\xafra\xc5\xa1\xc5\xb3 kompanija greit paneig\xc4\x97 \xc5\xa1iuos dainos \xc5\xbeod\xc5\xbeius. \xe2\x80\x9eHold It Against Me\xe2\x80\x9c, pasak daugelio \xc5\xa1altini\xc5\xb3, tur\xc4\x97jo pasirodyti sausio 7 d. Ta\xc4\x8diau Spears vadybininkas Adam Leber greit paneig\xc4\x97 \xc5\xa1i\xc4\x85 informacij\xc4\x85. Dainos demo versija, kurioje dainavo McKee, pasklido internete sausio 6 d. T\xc4\x85 pa\xc4\x8dia diena Spears atskleid\xc4\x97 singlo vir\xc5\xa1el\xc4\xaf ir patvirtino, kad tai tik ankstyva demo dainos versija, o singlas debiutuos sausio 11 d._NEWLINE_Ta\xc4\x8diau jau sausio 10 d. daina paplito internete. Netrukus, pati Spears patvirtino kad tai galutin\xc4\x97 dainos versija. \xe2\x80\x9eHold It Against Me\xe2\x80\x9c, kaip atsisiuntimo singlas, sausio 11 d. buvo i\xc5\xa1leistas per \xe2\x80\x9eiTunes\xe2\x80\x9c JAV ir Kanadoje iki sausio 18 d. D\xc4\x97l singlo populiarumo Jungtin\xc4\x97je Karalyst\xc4\x97je singlas buvo i\xc5\xa1leistas sausio 17 d. vietoj \xc5\xbead\xc4\x97tosios vasario 20 d.\n_START_SECTION_\nKritik\xc5\xb3 atsiliepimai\n_START_PARAGRAPH_\n\xe2\x80\x9eHold It Against Me\xe2\x80\x9c sulauk\xc4\x97 gan teigiam\xc5\xb3 kritik\xc5\xb3 atsiliepim\xc5\xb3. Rick Florino i\xc5\xa1 Artistdirect dav\xc4\x97 keturias su puse \xc5\xbevaig\xc5\xbedut\xc4\x97s ir pavadino k\xc5\xabrin\xc4\xaf vienu i\xc5\xa1 u\xc5\xbekre\xc4\x8diamiausi\xc5\xb3 Britney klubini\xc5\xb3 dain\xc5\xb3, prilygstant\xc4\xaf ankstesniems Spears hitams, tokiems kaip \xe2\x80\x9eWomanizer\xe2\x80\x9c, \xe2\x80\x9eGimme More\xe2\x80\x9c ir \xe2\x80\x9eToxic\xe2\x80\x9c. Nick Levine i\xc5\xa1 \xe2\x80\x9eDigital Spy\xe2\x80\x9c gerai atsiliep\xc4\x97, teigdami, kad \xe2\x80\x9eHold It Against Me\xe2\x80\x9c nepana\xc5\xa1us \xc4\xaf Kesha ir Katy Perry 2010\xc2\xa0m. pop hitus, nors vis\xc5\xb3 dain\xc5\xb3 prodiuseriai buvo tie patys ir prilygino \xc5\xa1i\xc4\x85 dain\xc4\x85 \xc4\xaf Rihanna singl\xc4\x85 \xe2\x80\x9eOnly Girl (In the World)\xe2\x80\x9c (2010). Brad Wete i\xc5\xa1 \xe2\x80\x9eEntertainment Weekly\xe2\x80\x9c palyginus su \xe2\x80\x9e...Baby One More Time\xe2\x80\x9c (1998) ar \xe2\x80\x9eI'm a Slave 4 U\xe2\x80\x9c (2001) parod\xc4\x97 Spears muzikos sustabar\xc4\x97jim\xc4\x85 ties pana\xc5\xa1iu stiliumi. Greg Kot i\xc5\xa1 \xe2\x80\x9eChicago Tribune\xe2\x80\x9c pagyr\xc4\x97 dain\xc4\x85 u\xc5\xbe skambes\xc4\xaf, bet kritikavo d\xc4\x97l nuobodaus dainos teksto. Michael Cragg i\xc5\xa1 \xe2\x80\x9eThe Guardian\xe2\x80\x9c pavadino dain\xc4\x85 \xe2\x80\x9epakankamai gera\xe2\x80\x9c.\n_START_SECTION_\nVaizdo klipas\n_START_PARAGRAPH_\nVaizdo klipas dainai \xe2\x80\x9eHold It Against Me\xe2\x80\x9c prad\xc4\x97tas filmuoti sausio 22 d. Klipo re\xc5\xbeisierius yra Jonas \xc3\x85kerlund. Klipo choreografas yra Brian Friedman.\n_START_SECTION_\nPasirodymas topuose\n_START_PARAGRAPH_\nJAV daina i\xc5\xa1kart tapo hitu. \xe2\x80\x9eHold It Against Me\xe2\x80\x9c skamb\xc4\x97jo daugiausiai kart\xc5\xb3 radije per vien\xc4\x85 dien\xc4\x85 JAV istorijoje. Netrukus daina tapo ir daugiausiai per savait\xc4\x99 skamb\xc4\x97jusiu k\xc5\xabriniu JAV. Kit\xc4\x85 savait\xc4\x99 \xe2\x80\x9eHold It Against Me\xe2\x80\x9c \xc4\xaf\xc5\xbeeng\xc4\x97 \xc4\xaf Billboard Pop Songs top\xc4\x85 #16 pozicijoje, ir tai 25-tas Britney singlas \xc5\xa1iame tope. \xc5\xa0iame tope daina pasiek\xc4\x97 du rekordus, tai, kad daugiausiai buvo sugrota ir did\xc5\xbeiausi\xc4\x85 debiut\xc4\x85 (kartu su Madonna singlu \xe2\x80\x9eFrozen\xe2\x80\x9c (1998\xc2\xa0m.). Billboard teig\xc4\x97, kad \xe2\x80\x9eHold It Against Me\xe2\x80\x9c turb\xc5\xabt debiutuos Billboard Hot 100 vir\xc5\xa1\xc5\xabn\xc4\x97je d\xc4\x97l didelio populiarumo radijuje ir dideli\xc5\xb3 pardavim\xc5\xb3. \xe2\x80\x9eHold It Against Me\xe2\x80\x9c debiutavo pirmoje Hot 100 vietoje ir Hot Digital Songs tope. Buvo atsisi\xc5\xb3sta daugiau nei 411 000\xc2\xa0 dainos kopij\xc5\xb3. Taip \xc5\xa1i daina nurung\xc4\x97 Taylor Swift dainos \xe2\x80\x9eToday Was a Fairytale\xe2\x80\x9c rekord\xc4\x85 (2010\xc2\xa0m.) d\xc4\x97l atsisi\xc5\xb3st\xc5\xb3 dainos kopij\xc5\xb3 per savait\xc4\x99. _NEWLINE_Kanados Canadian Hot 100 tope singlas debiutavo igi pirmoje pozicijoje ir tapo ketvirtuoju pirmos vietos singlu Kanadoje, o dainos kopij\xc5\xb3 Kanadoje buvo atsisi\xc5\xb3sta daugiau nei 37 000\xc2\xa0. Kanados Hot 100 Airplay tope daina debiutavo 11 pozicijoje, ir tai geriausiai debiutav\xc4\x99s Britney singlas topo istorijoje. \xe2\x80\x9eHold It Against Me\xe2\x80\x9c debiutavo 10 pozicijoje Australijoje ir antroje savait\xc4\x97je pakilo \xc4\xaf ketvirt\xc4\x85j\xc4\x85 viet\xc4\x85. Pirmoje topo vietoje singlas debiutavo taip pat Belgijoje, Danijoje, Suomijoje ir Naujoje Zelandijoje. Airijos Irish Singles Chart tope daina debiutavo penktoje vietoje."